**Sakliste for Helsefellesskapet i Sogn og Fjordane**

|  |  |  |  |  |  |
| --- | --- | --- | --- | --- | --- |
|  | | | **Føremål: Strategisk samarbeidsutval**  **Møtetid: 29.februar kl 10.00 - 14.00** | |  |
|  | | | **Stad: Styrerommet i Hildrabygget**  **Møteleiar: Martin Lundgård** | |  |
| **Deltakarar:** | | | | | |
| **Namn** | **Tittel** | | **Eining** | | **Fråvær** |
| Martin Lundgård | Kommunedirektør | | Askvoll kommune/ HAFS | |  |
| Terje Heggheim | Kommunedirektør | | Sunnfjord kommune/ SIS | | x |
| Øyvind Bang Olsen | kommunedirektør | | Kinn kommune/Sunnfjord | |  |
| Anders Skipenes | kommunedirektør | | Gloppen/Nordfjord | |  |
| Gunn Lerøy | Kommunedirektør | | Lærdal kommune/ Sogn | |  |
| Jan Helge Dale | Kommuneoverlege | | Kinn kommune/ Fagleg samarbeidsutval | |  |
| Elin Sørbotten | Samhandlingskoordinator | | Interkommunal samhandlingskoordinator/ FSU | | x |
| Arve Varden | Administrerande direktør | | Helse Førde HF | | x |
| Børge Tvedt | Klinikkdirektør PHV | | Helse Førde HF | |  |
| Anne Kristin Kleiven | Utviklingsdirektør | | Helse Førde HF | |  |
| Asle Kjørlaug | Fagdirektør | | Helse Førde HF/ Fagleg samarbeidsutval | |  |
| Trine Vingsnes | Klinikkdirektør MED | | Helse Førde HF | |  |
| Dagrun Kyrkjebø | Samhandlingssjef | | Helse Førde HF/Fagleg samarbeidsutval | |  |
| Heidi Alice Vederhus | Stadleg leiar NSH | | Helse Førde | |  |
| Jan Tore Odd | Nestleiar brukarutvalet | | Felles Brukarutval Sogn og Fjordane | |  |
| Arne Hovland | Medlem FBU | | Felles Brukarutval Sogn og Fjordane | | x |
| **Observatørar:** |  | |  | |  |
| Hilde Ystanes | Seniorrådgjevar | | KS Vest-Norge | |  |
| Linda Svori | Ass fylkeslege | | Statsforvaltaren | |  |

|  |  |  |  |
| --- | --- | --- | --- |
| **Sak nr.** | **Tema:** | **Tidsrom:** | **Ansvar:** |
| 1/24 | Godkjenne innkalling og sakliste | 10.00 | Leiar |
| 2/24 | Godkjenne referat frå forrige møte |
| 3/24 | Årsrapport 2023 frå felles brukarutval – til orientering | 10.10 | Nestleiar FBU |
| 4/24 | Gjennomgang av rapport helsefellesskap: [Rapport-2023-Status-og-utviklingstrekk-for-Sogn-og-Fjordane-helsefellesskap.pdf (samhandling-sfj.no)](https://samhandling-sfj.no/wp-content/uploads/2023/12/Rapport-2023-Status-og-utviklingstrekk-for-Sogn-og-Fjordane-helsefellesskap.pdf) | 10.20 | Emma Bjørnsen m.fl. |
| 5/24 | Mandat – prosjekt rekruttering og kompetanse | 11.00 | Elin Sørbotten |
| 6/24 | Partnarskapsmøtet – tema og program | 11.40 | Dagrun Kyrkjebø/ Hilde Ystanes |
|  | Matykt | 12:00 |  |
| 7/24 | Status innflytting Nye Førde sjukehus | 12.30 | Anne Kristin Kleiven |
| 8/24 | Løypemelding avtaleutvalet | 12.50 | Dagrun Kyrkjebø |
| 9/24 | Avvikling Tronvik | 13.00 | Børge Tvedt |
| 10/24 | Arbeidspakke 4 - Samhandling og nettverk – eventuell etablering av kunnskaps- og næringsklynge i Sogn og Fjordane. | 13.20 | Gro Rukan |
| 11/24 | Eventuelt | 13.40 |  |

|  |  |
| --- | --- |
| **Sak nr.** | **Referat:** |
| 1/24 | Ny leiar Martin Lundgård ønska velkommen til ny periode, og oppfordra nyoppnemd Heidi Vederhus til å introdusere seg sjølv. Innkalling og sakliste godkjend. |
| 2/24 | Referat frå forrige møte godkjend utan merknad. |
| 3/24 | Årsrapport 2023 frå felles brukarutval – nestleiar Jan Tore Odd innleia og gav ei kort orientering om felles brukarutval sitt driftsår 2023. Årsrapporten fylgjer som vedlegg til referatet - Odd vektla fylgjande;   * God budsjettbalanse sjølv med svært høg aktivitet i utvalet * Stor ulikskap mellom brukarutvala i regionen – bør harmoniserast * Bra tilbakemelding gjennom internrevisjonen sitt arbeid med fylgjande spørsmål   + Har helseføretaka lagt til rette for god brukarmedverknad gjennom formålstenleg verksemdsstyring, risikostyring og internkontroll - og korleis er dette operasjonalisert?   + Kva rutinar har føretaka for brukarmedverknad på systemnivå?   + I kva høve nyttar ein brukarutvala?   + Kva tiltak har ein for å sikre brukarmedverknad?   Odd reflekterte også rundt målsettinga med eit felles brukarutval, og det vart stilt spørsmål om korleis kommunane i større grad kan nytte seg av utvalet. SSU var samstemt i at utvalet har levert ein grundig rapport som vitnar om høg aktivitet, og at samvirke med kommunane bør skje innafor dei etablerte samhandlingsstrukturane. Informasjon om at dei lokale retningslinjene for utvalet var revidert desember 2022, og ny revisjon vert gjort gjeldande hausten 2024.  **Vedtak:**  Saman med orienteringa frå nestleiar i FBU, tek strategisk samarbeidsutval årsmeldinga frå 2023 til vitande. |
| 4/24 | Hans Johan Breidablik, Jagrati Jani-Bølstad, Oddne Skrede og Knut Ivar Osvoll frå Samhandlingsbarometeret deltok i møtet. Hans Johan presenterte status med utviklingstrekk i rapport frå Samhandlingsbarometeret: [Rapport-2023-Status-og-utviklingstrekk-for-Sogn-og-Fjordane-helsefellesskap.pdf (samhandling-sfj.no)](https://samhandling-sfj.no/wp-content/uploads/2023/12/Rapport-2023-Status-og-utviklingstrekk-for-Sogn-og-Fjordane-helsefellesskap.pdf). Sjå elles eigen presentasjon som også vart nytta i FSU-møtet.  SSU-medlemmane engasjerte seg i dei ulike funna som vart presentert, og delte mellom anna ulike perspektiv på bruken av KAD-sengar i kommunane og om IPLOS som aktuelt felles funksjonsvurderingsverktøy mellom partnarane. Det vart peika på verdien av at helsefellesskapet vårt nyttar kompetansen i samhandlingsbarometeret til å utvikle tenestene vidare. Sekretariatet må sikre at saka får kontinuerleg fokus. SSU tok elles orienteringa frå samhandlingsbarometeret til vitande. |
| 5/24 | Elin Sørbotten presenterte mandat og prosess-status for prosjekt rekruttering og kompetanse. Sjå eigen PP-presentasjon. Målsetting:   1. Revitalisere og prioritere samhandlingsarbeid mellom partnarane 2. Kome med tiltak til korleis vi lokalt i regionen skal samarbeide om kompetanse for å sikre rett bruk, robuste fagmiljø og berekraftige stabiliseringstiltak 3. Betre felles planlegging av tenestene, med felles tiltak om rekruttering og stabilisering av kompetanse   Utvalet kom mellom anna med tilbakemelding til delmål 1 om rekruttering av personell. Her vart det peika det faktum at partnarane må utføre aktuell kartlegging, og at dette er ein svært viktig premiss for vidare arbeid.  Vedtak: Strategisk samarbeidsutval vedtek mandat for arbeidet, og vert framover å sjå på som styringsgruppe for arbeidet med fortløpande orientering undervegs. |
| 6/24 | Hilde Ystanes orienterte om planlegginga av partnarskapsmøtet som vert arrangert 23.mai. Tema og program er knytta til nasjonal helse og samhandlingsplan og bærekraftige helsetenester.  Det vert lagt opp til korte innleiingar om tema og god tid til dialog, diskusjon og refleksjon for deltakarane. Sekretariatet tek med seg innspel til program og sender endeleg utkast til medlemmene i SSU pr mail for godkjenning.  Utvalet drodla litt om tidspunktet er optimalt for at kommunedirektører og ordførarar vil prioritere samlinga, men gjer fylgjande vedtak:  SSU ber sekretariatet om å ta med seg innspela frå diskusjonen og sende ut endeleg program til medlemmene for godkjenning. |
| 7/24 | Anne Kristin Kleiven presenterte eit historisk kort tilbakeblikk då ho orientere om status for innflytting i Nye Førde sjukehus. Planleggingsarbeidet skriv seg attende til 2012, og har endra seg mykje undervegs. Dato for overtaking er fastsett til 22.august 2024 - sjå elles eigen PP-presentasjon. Tilleggsinformasjon om at ein ser bruken av døgnplassar fortløpande har vore fallande gjennom dei seinaste åra. Tidlegare bekymring om reduksjon i tal sengeplassar i samband med nybygginga er dermed noko redusert, men for å sikre svingningar i pasientsamansettinga planlegg helseføretaket for vesentleg fleksibilitet i framtidig driftsmodell. SSU takka for orienteringa som elles vart teken til vitande. |
| 8/24 | Dagrun Kyrkjebø informerte kort om status for arbeidet i avtaleutvalet – sjå eigen presentasjon. SSU tok orienteringa til vitande. |
| 9/24 | Børge Tvedt orienterte frå arbeidet med avvikling av institusjonen på Tronvik – sjå presentasjon. Det vart synt til at praksisen med døgnplassar i rusomsorga er i endring. Utvalsmedlemmane delte elles syn og refleksjon kring økonomi, fagmiljø og rekruttering, samstundes som orienteringa vart teken til vitande. |
| 10/24 | Gro Rukan frå Campus Vie introduserte til tema i arbeidspakke 4 - Samhandling og nettverk – ei eventuell etablering av kunnskaps- og næringsklynge i Sogn og Fjordane.  Gjennom samarbeidsprosjektet «Campus Vie» har partane, Høgskulen på Vestlandet, Universitetet i Bergen, Helse Førde og Sunnfjord kommune, teke initiativ til å danne ei kunnskaps- og næringsklynge for helsesektoren, akademia, næringsliv og frivillig sektor i Sogn og Fjordane. Rukan synte til at Kunnskapsparken Vestland har erfaring og kompetanse med etablering av klynger og samarbeidsnettverk, og er leigd inn for å bistå i arbeidet med organisasjonsmodell og finansiering. I første omgang er målet å få finansiert eit 3-årig prosjekt og tilsette ein klyngefasilitator med oppgåve å koordinere aktivitet på vegne av alle partnarane/medlemmene i klynga. Vidare må ein få ei oversikt over kven som støttar opp om initiativet. Målsetnaden er å få laga ei godt skildra skisse allereie våren 2024 slik at søknad om etablering kan vere mogleg på relativt kort sikt.  I diskusjonen vart det på den eine sida uttrykt skepsis til at kommunane må finne ressursar til nok eit prosjekt, medan andre meinte at vi i vår region ikkje har råd til å la vere. I det siste perspektivet vert det synt til at statsbudsjettet løyver nærare 104 millionar kroner til ei ny forsking- og innovasjonssatsing i kommunane, og at forskningsrådet skal forvalte midlane. For å sikre at midlane samsvarer med kommunane sine behov, skal midlane lysast ut i dialog med KS. Initiativet frå Campus Vie prosjektet om ei kunnskaps- og næringsklynge i Sogn og Fjordane må sjåast i samanheng med dette KSF-arbeidet, og ein må sjå på korleis ein kan få til eit godt samarbeid kring forsking og innovasjon i kommunane i regionen.  Vedtak: Strategisk samarbeidsutval/Sogn og Fjordane helsefellesskap støttar opp om initiativet til å etablere ei kunnskaps- og næringsklynge for helsesektoren, akademia, næringsliv og frivillig sektor i Sogn og Fjordane. Arbeidet må sjåast i samanheng med KSF-arbeidet. |
| 11/24 | Eventueltsak utgår, men neste møtepunkt vert i Sogneregionen. |